ΓΡΑΠΤΗ ΕΡΩΤΗΣΗ P-0976/03

υποβολή: Jos Ribeiro e Castro (UEN) προς την Επιτροπή

(20 Μαρτίου 2003)

Θέμα: Διαρθρωτικά Ταμεία και Ταμείο Συνοχής στην Πορτογαλία

Ο Επίτροπος κ. Gnter Verheugen, σε συνέντευξή του στην εφημερίδα Ντιάριο Εκονόμικο, που δημοσιεύθηκε στις 3 Μαρτίου 2003, ερωτηθείς σχετικά με το μέλλον των δράσεων των Διαρθρωτικών Ταμείων και του Ταμείου Συνοχής στην Πορτογαλία, λόγω της διεύρυνσης της Ευρωπαϊκής Ένωσης και την παρεπόμενη αύξηση του πορτογαλικού ΑΕΠ εν σχέσει προς τον μέσο κοινοτικό όρο- πέραν του ορίου του 75 %- απήντησε ότι η Ευρωπαϊκή Επιτροπή αποσαφήνισε ότι σύμφωνα με τις στατιστικές επιπτώσεις της διεύρυνσης χώρες όπως η Πορτογαλία θα είναι πλούσιες στα χαρτιά, όχι όμως και στην πραγματικότητα, πράγμα που δεν πρέπει να σημάνει και το τέλος της πολιτικής συνοχής. Παρακάτω δηλώνει: Εάνπήρξαν επιτυχημένα προγράμματα που βοηθούν την Πορτογαλία να προετοιμασθεί, να προωθήσει την ανάπτυξή της, να δημιουργήσει περισσότερες θέσεις εργασίας, να προσφέρει περισσότερες ευκαιρίες στους πολίτες, είναι συμφέρον για την ΕΕ να συνεχισθούν τα προγράμματα αυτά.

Και κατέληξε: Μπορώ να πω ότι η Επιτροπή θα προτείνει το επίπεδο ενίσχυσης της Πορτογαλίας στο επόμενο χρηματοδοτικό πακέτο θα είναι λίγο πολύ το ίδιο.

Κατόπιν τούτου, ερωτώ την Επιτροπή:

- Μπορεί η Επιτροπή να διευκρινίσει περαιτέρω το νόημα των σημαντικών αυτών δηλώσεων του κυρίου Επιτρόπου·

- Έχει ήδη στην διάθεσή της ενδεικτικά στοιχεία σχετικά με την πρόταση που αφορά το χρηματοδοτικό πακέτο για την Πορτογαλία, μετά το 2006, στο πλαίσιο των Διαρθρωτικών Ταμείων και του Ταμείου Συνοχής· Πότε σκοπεύει η Επιτροπή να καταθέσει την πρόταση αυτή σύμφωνα με την οποία διατηρείται το χρηματοδοτικό πακέτο για την Πορτογαλία μετά το 2006·

- Ποια είναι συγκεκριμένα τα προγράμματα στην Πορτογαλία που θεωρεί η Επιτροπή ως επιτυχημένα προγράμματα με την έννοια ότι βοηθούν την Πορτογαλία να προετοιμασθεί, να προωθήσει την ανάπτυξή της, να δημιουργήσει περισσότερες θέσεις εργασίας, να προσφέρει περισσότερες ευκαιρίες στους πολίτες εις τρόπον ώστε να θεωρεί ότι είναι προς το συμφέρον της ΕΕ να συνεχισθούν τα προγράμματα αυτά·

Απάντηση του κ. Barnier εξ ονόματος της Επιτροπής

(15 Απριλίου 2003)

Τα προγράμματα που χρηματοδοτούνται στην Πορτογαλία από τα Διαρθρωτικά Ταμεία και το Ταμείο Συνοχής αποσκοπούν στην ενίσχυση της ανταγωνιστικότητας της πορτογαλικής οικονομίας, στην τόνωση της ανάπτυξης και στη δημιουργία απασχολήσεων, όπως και στην προσφορά νέων ευκαιριών στους πολίτες.

Το Αξιότιμο Μέλος του Κοινοβουλίου θα έχει μάλλον γνώση των σημαντικών αποτελεσμάτων που έχουν μέχρι τώρα επιτευχθεί χάρη στην κοινοτική παρέμβαση, η οποία επέτρεψε στην Πορτογαλία να μειώσει εν μέρει την αναπτυξιακή καθυστέρησή της.

Είναι ακόμη πολύ νωρίς για να αξιολογήσουμε τα αποτελέσματα των προγραμμάτων και των σχεδίων που χρηματοδοτήθηκαν για την περίοδο προγραμματισμού 2000-2006. Μια μελέτη αξιολόγησης της μακροοικονομικής επίπτωσης για την περίοδο 2000-2006 έχει δημοσιευθεί από τη Γενική Διεύθυνση Περιφερειακής Πολιτικής στην ιστοθέση της, Inforegio.(1)

Μια ενδιάμεση αξιολόγηση των χρηματοδοτούμενων προγραμμάτων στο πλαίσιο του τρίτου Κοινοτικού Πλαισίου Στήριξης (ΚΠΣ) θαπάρχει διαθέσιμη στο τέλος του 2003. Η Επιτροπή θα μπορεί, χάρη σάυτήν, να καταρτίσει έναν πρώτο απολογισμό και να ταυτοποιήσει τα προγράμματα εκείνα που είναι τα αποτελεσματικότερα, σε σχέση με τους επιδιωκόμενους στόχους.

Η διαδικασία ανταλλαγής σκέψεων για τη μορφή που θα έχει η κοινοτική πολιτική συνοχής μετά το 2006 παραμένει, στην παρούσα φάση, ανοικτή. Το πλέον πρόσφατο στάδιο της διαδικασίας αυτής αποτέλεσε η διοργάνωση ενός σεμιναρίου με τη συμμετοχή των διαχειριστών των Διαρθρωτικών Ταμείων, στις 3 και 4 Μαρτίου 2003.

Η Επιτροπή θα παρουσιάσει στα τέλη του 2003, στην τρίτη έκθεση για τη συνοχή, τις προτάσεις για τη μελλοντική πολιτική συνοχής, μετά το 2006. Οι προτάσεις των δημοσιονομικών προοπτικών για την περίοδο μετά το 2006 θαποβληθούν σε μεταγενέστερο χρόνο. Συνεπώς δεν είναι σήμερα δυνατόν να αναφέρουμε τα ενδεικτικά ποσά τα οποία θα μπορούν να χορηγηθούν στην Πορτογαλία μετά το 2006.

(1) http://europa.eu.int/comm/regional_policy/sources/docgener/studies/pdf/objective1/final_report.pdf.